Okresná prokuratúra Vranov nad Topľou 
Nám. Slobody 5, 093 80 Vranov nad Topľou 	

Sp. zn. : Pv 174/11/7713	Vranov nad Topľou, 8.6.2012
EEČ : 2-61-68-2012

U Z N E S E N I E

Trestná vec:	obvinený XXXXX 
Prečin:	Krádež podľa § 212 odsek 2 písmeno e Trestného zákona číslo 300/2005 Zbierky zákonov v znení zákona číslo 650/2005 Zbierky zákonov

Rozhodol: 	prokurátor Okresnej prokuratúry Vranov nad Topľou
Podľa § 215 odsek 1 písmeno d (§ 9 odsek 1 písmeno d) Trestného poriadku zastavujem trestné stíhanie obvineného:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
v dobe od 26.05.2010 do 25.11.2010 v mieste svojho trvalého bydliska v obci XXXXX, XXXXX neoprávnene odoberal elektrickú energiu, ktorá podlieha spoplatneniu na základe osobitného predpisu a to tak, že neodborným zásahom do vodičov elektrickej energie si zabezpečil neoprávnené napojenie elektrickej energie bez merania a to tak, že na RE rozvádzači umiestnenom na vnútornom schodišti rodinného domu, odskrutkoval sadro - kartónový kryt, za ktorým z prívodného káblu z HDS, pomocou vodiča CY 1,5 mm2 z fázy L2 vytvorením tzv. odbočky presmeroval cez istič IJ 17A prívod elektriny do inštalácie rodinného domu, čím týmto svojím konaním pre XXXXX XXXXX spôsobil škodu podľa znaleckého posudku vo výške 196,54.-Eur
lebo je trestné stíhanie neprípustné podľa § 9 odsek 1 písmeno d
Odôvodnenie:
   	Dňa 28.02.2011, bolo povereným príslušníkom Obvodného oddelenia PZ Vranov nad Topľou, uznesením XXXXX podľa § 199 ods. 1) Trestného poriadku začaté trestné stíhanie a súčasne podľa § 206 ods. 1) Trestného poriadku aj vznesené obvinenie XXXXX pre prečin krádeže podľa § 212 ods. 2, písm. e) Trestného zákona na  tom  skutkovom základe, ako je tento uvedený vo výrokovej časti uznesenia.                     

Dňa 27.04.2011 poverený príslušník PZ ukončil skrátené vyšetrovanie podaním návrhu na podanie obžaloby, ktorý predložil spolu s vyšetrovacím spisom XXXXX dozorujúcemu prokurátorovi Okresnej prokuratúry Vranov nad Topľou. 
 
           Preskúmaním predmetného návrhu, ako aj predloženého vyšetrovacieho spisu a dôkazov v ňom vykonaných, dozorujúci prokurátor v tejto trestnej veci  dospel k záveru, že bolo dostatočne preukázané, že obvinený XXXXX skutočne v dobe od 26.05.2010 do 25.11.2010 v mieste svojho trvalého bydliska v obci XXXXX, okr. Vranov nad Topľou, neoprávnene odoberal elektrickú energiu, ktorá podlieha spoplatneniu na základe osobitného predpisu a to tak, že neodborným zásahom do vodičov elektrickej energie si zabezpečil neoprávnené napojenie elektrickej energie bez merania a to tak, že na RE rozvádzači umiestnenom na vnútornom schodišti rodinného domu, odskrutkoval sadro - kartónový kryt, za ktorým z prívodného káblu z HDS, pomocou vodiča CY 1,5 mm2 z fázy L2 vytvorením tzv. odbočky presmeroval cez istič IJ 17A prívod elektriny do inštalácie rodinného domu, čím týmto svojím konaním pre XXXXX XXXXX spôsobil škodu podľa znaleckého posudku vo výške 196,54.-Eur.

Okrem toho zároveň zistil, že v tomto prípade sú splnené všetky podmienky na podmienečné zastavenie trestného stíhania obvineného XXXXX podľa § 216 ods. 1) Trestného poriadku. Z uvedeného dôvodu, preto aj dňa 12.05.2011 svojím uznesením XXXXX trestné stíhanie obvineného XXXXX podľa § 216 ods. 1) Trestného poriadku podmienečne zastavil a tomuto súčasne podľa § 216 ods. 2) Trestného poriadku určil skúšobnú dobu v trvaní 1 rok. Predmetné uznesenie prokurátora nadobudlo právoplatnosť dňa 20.05.2011. 

            Po uplynutí skúšobnej doby, za účelom rozhodnutia o tom či sa obvinený XXXXX osvedčil v určenej skúšobnej dobe, boli zisťované skutočnosti dôležité pre toto rozhodnutie. V priebehu tohto zisťovania bolo zistené, že obvinený XXXXX počas skúšobnej doby dňa 17.05.2011 zomrel. 
     	
Podľa § 215 ods.1 písmena  d) Trestného poriadku,  prokurátor  zastaví trestné stíhanie, ak je nepochybné, že je trestné stíhanie neprípustné podľa § 9 Trestného poriadku.     

Podľa § 9 ods. 1, písmena d) Trestného poriadku, trestné stíhanie nemožno začať, a ak už bolo začaté, nemožno v ňom pokračovať a musí byť zastavené proti tomu, kto zomrel alebo bol vyhlásený za mŕtveho.

     	Obvinený XXXXX zomrel dňa 17.05.2011.

S poukazom na vyššie uvedené skutočnosti, bolo potrebné rozhodnúť tak, ako je to uvedené vo výrokovej časti tohto uznesenia.     

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Dušan Hurta
prokurátor